
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

  
Από το πρακτικό της υπ’ αριθ. 13ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 272/2012
ΘΕΜΑ: Έγκριση της δωρεάν παραχώρησης της χρήσης του αγροτικού Ιατρείου της Τ.Κ Καράτουλα στο Περιφερειακό Ιατρείο Καράτουλα
    Στον Πύργο και στο Δημοτικό Κατάστημα σήμερα στις 18                                                                   του μηνός Ιουλίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 33160/13-7-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 30 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος,  3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Δημουλιάς Λεωνίδας, 11. Κωνσταντόπουλος Σπυρίδων, 12. Τζίνη Διονυσία, 13. Φραγκαντώνης Παναγιώτης, 14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτης, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Δημόπουλος Φώτης, 22. Ανδριόλας Γεώργιος, 23. Κουρμπανάς Γεώργιος, 24. Λιατσής Δημήτριος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 30. Σκαρτσιάρης Πάνος – ανεξάρτητος Δημοτικός Σύμβουλος.
ΑΠΟΝΤΕΣ:
1. Θεοδωρέλος – Χαρίτος Γεώργιος, 2.  Λιατσής Γαβριήλ – Επικεφαλής της Μείζονος Μειοψηφίας, 3. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Επίσης προσκλήθηκε στη συνεδρίαση με την υπ’ αριθμ. 33160/13-7-2012 έγγραφη πρόσκληση του Προέδρου και ο Πρόεδρος της Τ.Κ Καράτουλα κ. Τσατσαμπάς Γεώργιος, ο οποίος και προσήλθε. 
Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.
---------

Ακολούθως ο Πρόεδρος έθεσε υπόψη του δημοτικού συμβουλίου το 11ο θέμα της ημερήσιας διάταξης με τίτλο: [Έγκριση της δωρεάν παραχώρησης της χρήσης του αγροτικού Ιατρείου της Τ.Κ Καράτουλα στο Περιφερειακό Ιατρείο Καράτουλα] και παραχώρησε το λόγο στον Αντιδήμαρχο κ. Γιάννη Παναγόπουλο, ο οποίος εισηγούμενος το θέμα ανέφερε:

«Έχουν προσφερθεί 200.000 ευρώ από τον Ερυθρό Σταυρό της Κύπρου για την κατασκευή του ιατρείου στην Τ.Κ Καράτουλα. Προτείνω να παραχωρήσουμε τη χρήση αυτού του κτιρίου στο περιφερειακό ιατρείο Καράτουλα.
Σύμφωνα με το άρθρο 185 του Ν. 3463/06 με απόφαση του δημοτικού  συμβουλίου επιτρέπεται να παραχωρείται δωρεάν η  χρήση δημοτικών ακινήτων στο Δημόσιο ή σε νομικά πρόσωπα δημοσίου δικαίου,  για την αντιμετώπιση έκτακτης και επείγουσας ανάγκης. Η παραχώρηση ανακαλείται με όμοια  απόφαση, εφόσον οι λόγοι που την είχαν υπαγορεύσει έχουν εκλείψει.

Ομοίως με απόφαση του δημοτικού συμβουλίου, επιτρέπεται να παραχωρείται  δωρεάν η χρήση ακινήτων σε άλλα νομικά πρόσωπα, που ασκούν αποκλειστικά και μόνο δραστηριότητα, η οποία είναι κοινωφελής ή προάγει τα τοπικά  συμφέροντα.
Κατ’ εφαρμογή των διατάξεων 84 παρ.1 περ. στ΄ το Συμβούλιο της Τοπικής Κοινότητας διατυπώνει τη γνώμη του για την εκποίηση, εκμίσθωση, δωρεάν παραχώρηση χρήσης, ανταλλαγή και δωρεά περιουσιακών στοιχείων του δήμου που βρίσκονται στα όρια της Τοπικής Κοινότητας.
Στην προκειμένη περίπτωση το Τ.Σ της Τ.Κ Καράτουλα με την υπ’ αριθ. 6/12 απόφασή του ομόφωνα,  εκφράζει τη σύμφωνη γνώμη του για την παραχώρηση του κτιρίου». 
Κατόπιν των ανωτέρω ο Πρόεδρος του Δημοτικού Συμβουλίου κάλεσε τους δημοτικούς συμβούλους  και τον Πρόεδρο της Τ.Κ Καράτουλα ν’ αποφασίσουν επί του θέματος.
Το Δημοτικό Συμβούλιο Πύργου

λαμβάνοντας υπόψη:

· Τις διατάξεις του άρθρου 65 του ν. 3852/10 «Αρμοδιότητες του δημοτικού συμβουλίου»
· Τις διατάξεις του άρθρου 84 παρ. 1 περ. στ΄ «Αρμοδιότητες συμβουλίου τοπικής κοινότητας»
· Το άρθρο 185 του Ν/ 3463/06 

· Την υπ’ αριθ. 6/12 απόφαση του Τ.Σ της Τ.Κ Καράτουλα

· Την εισήγηση του Αντιδημάρχου κ. Γιάννη Παναγόπουλου, μετά από διαλογική συζήτηση,

Ομόφωνα α π ο φ α σ ί ζ ε ι

τη δωρεάν παραχώρηση της χρήσης του αγροτικού Ιατρείου της Τ.Κ Καράτουλα, στο Περιφερειακό Ιατρείο Καράτουλα, με σκοπό την παροχή υπηρεσιών υγείας στους δημότες της περιοχής.
- Η παραχώρηση μπορεί να ανακληθεί με όμοια απόφαση του Δημοτικού Συμβουλίου. 

Οι Δημοτικοί Σύμβουλοι κ.κ Α. Καράμπελας, Ι. Αργυρόπουλος του Παναγιώτη, Φ. Δημόπουλος, Γ. Ανδριόλας, Β. Σεϊντής, Γ. Κουρμπανάς, Δ. Λιατσής, Κ. Γεράνιος, Α. Αγγελακοπούλου, Χ. Γιάνναρος, Α. Καραμπέτσος, Ι. Σεφερλής, Π. Σκαρτσιάρης και ο Πρόεδρος της Τ.Κ Καράτουλα, είχαν αποχωρήσει απ’ τη συνεδρίαση, πριν ο Πρόεδρος θέσει το συγκεκριμένο θέμα προς συζήτηση και έγκριση.

Η παρούσα απόφαση έλαβε αύξοντα αριθμό  272/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 27  – 7 - 2012
Ο ΔΗΜΑΡΧΟΣ

ΜΕΔ

